מיאנמר היא גלגול של ממלכות שקמו במהלך המאה האחת עשרה לספירה, והיא נשלטה על ידי הממלכה המאוחדת בין השנים 1824–1948. מיד לאחר שקיבלה את עצמאותה, הכירה שווייץ במיאנמר כמדינה עצמאית וריבונית. היחסים הדיפלומטיים הרשמיים שבין שתי המדינות כוננו בשנת 1956. קונסוליית כבוד נפתחה בעיר הבירה ראנגון (כיום יאנגון) והיא פעלה מ-1957 עד 1965. בשנת 2012 פתחה שווייץ שגרירות ביאנגון בתגובה לתהליך הדמוקרטיזציה של מיאנמר ולהיפתחותה לעולם.
יחסים כלכליים.
במאי 2012 שווייץ הפחיתה מרוב הסנקציות שהיו על מיאנמר. בעקבות הפרת זכויות אדם תחת החונטה הצבאית, האמברגו על נשק שהטילה שווייץ על מיאנמר יחד עם רוב מדינות העולם נשאר על כנו.
שווי המסחר עם מיאנמר הוא בדרך כלל נמוך, אך נרשמת צמיחה בדרך כלל ביחסי מיאנמר–שווייץ הכלכליים. הייצוא השווייצרי למיאנמר ב-2017 הסתכם בשווי של 25 מיליון פרנקים שווייצריים, כאשר ענפי הייצוא המרכזיים היו פרמצבטיקה וציוד אלקטרוני. הייבוא ממיאנמר באותה השנה הגיע לשווי של 67 מיליון פרנקים שווייצריים וכלל בעיקר טקסטיל, אבני חן ומתכות.
שווייצרים במיאנמר.
על פי הלשכה השווייצרית המרכזית לסטטיסטיקה, בסוף שנת 2017 התגוררו במיאנמר מאה שלושים ושבעה אזרחים שווייצרים.
Courage (שיר)
Courage (בעברית: אומץ) הוא שיר שהוקלט על ידי הזמרת-יוצרת הקנדית סלין דיון, מתוך אלבומה ה-11 בשפה האנגלית, Courage. השיר יצא לאור ב-18 בספטמבר 2019, על ידי חברת התקליטים קולומביה רקורדס. השיר יצא בשני פורמטים: סטרימינג והורדה דיגיטלית.
השיר הגיע למקום השני במצעד השירים שבקוויבק.
רקע וכתיבה.
השיר נכתב על ידי סטפן מוצ'יו, אריק אלקוק וליז רודריגס והופק על ידי סטפן מוצ'יו גם כן. השיר קיבל ביקורת חיובית מטעם "A Bit of Pop Music", אשר טענו כי בשיר משתמשת דיון באומץ רב, תוך שהיא שרה בו על הנושאים הכואבים ביותר בחיים שלה. השיר קושר גם לבעלה רנה אנג'ליל שנפטר שלוש שנים קודם לכן.
עם השיר הופיעה סלין דיון במהלך סיבוב ההופעות הארבעה עשר "Courage World Tour", אשר החל ב-18 בספטמבר 2019.
וידאו קליפ.
טרם יצא הווידאו קליפ המלא של השיר, העלתה סלין דיון לערוץ היוטיוב שלה ב-18 בספטמבר 2019, את האודיו הרשמי של השיר. האודיו מציג בתוכו את עטיפת האלבום Courage, עם הכיתוב "Courage" בשחור-לבן. בין היתר, זכה האודיו להצלחה רבה כאשר נצפה בלמעלה מ-2.1 מיליון פעמים.
הקליפ הרשמי של השיר יצא לאור ב-13 בנובמבר 2019, יומיים לפני צאתו של Courage.
וינסנט (שיר)
"Vincent" הוא שיר מאת דון מקליין שנכתב כהוקרה לצייר וינסנט ואן גוך. הוא מוכר גם בשם "Starry Starry Night" כשורת הפתיחה שלו, המרמזת על הציור של ואן גוך "ליל כוכבים" משנת 1889. השיר מתאר ציורים נוספים מאת האמן.
את השיר כתב מקלין ב-1971 אחרי שקרא ספר על חייו של ואן גוך. השיר יצא באותה שנה באלבום "American Pie". ב-1972 הפך השיר ללהיט והגיע לראש מצעד הסינגלים הבריטי בו שהה במשך שבועיים. בארצות הברית הגיע השיר למקום ה-12 במצעד. עוד בארצות הברית הגיע השיר למקום השני במצעד . במצעד השנתי של הבילבורד לשנת 1972 דורג השיר במקום ה-94.
הליווי העיקרי של השיר הוא בגיטרה, אבל נעשה שימוש גם באקורדיון, מרימבה וכלי מיתר.
השיר היה אהוב במיוחד על הראפר טופאק שאקור, והוא הושמע עבורו בבית החולים ממש לפני מותו.
הפקה.
מקלין סיפר על יצירת השיר:
"בסתיו 1970 עבדתי כזמר במערכת החינוך, וניגנתי בגיטרה בכיתות לימוד. בוקר אחד ישבתי במרפסת וקראתי ביוגרפיה של ואן גוך, ולפתע הבנתי שעלי לכתוב שיר הטוען שהוא לא היה משוגע. הוא היה חולה, וכך גם אחיו תיאו. זה יוצר הבדל, לדעתי, מהמגוון של "שגעון" – מכיוון שאישה דחתה אותו. כך ישבתי עם הדפס של הציור "ליל כוכבים" וכתבתי את המילים על שקית נייר.
ביקורת.
בעיתון "דיילי טלגרף" נכתב "עם לוח הצבעים המריר-מתוק של אקורדים מינוריים ומז'ורים, הלחן הרגוע של השיר "וינסנט" מעורר רגש חזק שנזכר בשלווה". באתר AllMusic כתבו על השיר שהוא "שיר תהילה לוואן גוך שמביע אהדה להתאבדותו כהערה של שפיות בעולם בלתי שפוי". באתר נכתב גם על ביצוע מרגש במיוחד של מקלין באלבום "Starry, Starry Night".
שערי רחמים
לואיזלה
לואיזלה (שם מדעי: Louisella) הוא סוג של תולעת המיוחס בדרך כלל למערכה פריאפולידה, הידוע מפצלי ברג'ס, והמתוארך לקמבריון תיכון (לפני 505 מיליון שנים). הסוג תואר לראשונה על ידי הפלאונטולוג צ'ארלס דוליטל וולקוט (Charles Doolittle Walcott) ב-1911 כסוג של מלפפון ים במערכה קווצי עור, ומייצג את השם הנרדף הקודם "Miskoia", שתואר כסוג של תולעים טבעתיות. 48 דוגמיות של Louisella ידועים מפצלי ברג'ס, שם הם מהווים פחות מ-0.1% מכלל המאובנים. נטען כי לסוג היו חלקים קשים דמויי אלו שנתגלו בקבוצה הנכחדת palaeoscolecid של תולעים, אף על פי שבפועל זהו אינו המקרה.
תיאור.
לואיזלה הוא הפריאפוליד הגדול ביותר שנמצא בפצלי ברג'ס, ומגיע לאורך 30 סנטימטרים. כמו כל הפריאפולידים, היה אורגניזם זה היה תולעת טורפת, עם מבנה נשלף (חדק) מכוסה בשיניים המשמש להזנה בקצה הקדמי של הגוף. היה לו מעי ישר, שהוביל ישירות מהפה לקדמת פי הטבעת בגב. לגוף התולעת היו ארבעה קטעים נבדלים, המובחנים על ידי מבניהם. טבעות של קוצים קצרים הקיפו את גופה של התולעת, ושתי שורות של בליטות קטנות (שימושיות גם כזימים) נמשכו על פני התולעת. החלק האחורי של האורגניזם לא היה בעל קוצים. החדק כוסה על ידי סדרה של קוצים, עם טבעת של עשרים וחמישה קוצים בסמוך לחלקה המרכזי. ייתכן שמבנה זה יכול היה להתכנס לתוך הגוף.
טקסונומיה.
הסוג שויך לתולעים טבעתיות או לתולעים סיפוניות (שתי הטענות לא היו מבוססות במיוחד) ופריאפולידה, אבל הוא משויך יותר באופן שמרני כסוג של תולעת מעל-המערכה אקדיסוזואה. היחסים בתוך על-המערכה לא נקבעו עדיין היטב, ולכן השיוך המדויק יותר מאתגר.
שער רחמים
שערי הרחמים
ישיבת שערי רחמים
נאג'באיץ'
נאג'בייץ'
נורמאני
אוראל צברי
אוראל צברי (נולד ב-28 בנובמבר 1993) הוא שחקן, מדבב, קומיקאי, חקיין ואושיית רשת ישראלי.
ביוגרפיה.
צברי גדל ברחובות ולמד בישיבת הדרום. בן בכור ליקיר שעבד כמורה ומרים גננת במקצועה, ולו אחות הצעירה ממנו.
אחרי שירות צבאי באגף המודיעין, עבד תקופה מחוץ לישראל.
כשחזר לישראל למד לתואר ראשון במזרח תיכון ומדיניות חוץ באוניברסיטת אריאל. בתקופת הלימודים באוניברסיטה עשה סרטונים עם יוני חרל"פ ב"שרוטונים", והייתה לו פינה בתוכנית של אסף הראל. לאחר מכן עבד שנה במשרד הביטחון.
קריירה.
צברי התפרסם לראשונה כאשר השתתף בשלב האודישנים של העונה ה-9 של "כוכב נולד", שם חיקה את שופטת התוכנית מרגלית צנעני ושר את שירה "עוד יהיה לי".
ב-2017 השתתף בתוכנית "לילה טוב עם אסף הראל".
ב-2018 החל להשתתף בסדרה "תעשה לי סאב" המשודרת בערוץ הילדים לצד קווין רובין וטום באום.
בינואר 2019 החל להשתתף בסרטוני ה-"Vlog" בערוץ היוטיוב של קווין רובין באתר יוטיוב. באותה שנה לוהק לתפקיד משני בפסטיגל.
בנובמבר 2019 השתתף בקמפיין לאפליקציית "סלופארק".
בתקופת הקורונה היה בצוות הבידור בערוץ הילדים, והשתתף ב"מסיבה עם איתי לוי" בערוץ 24 וב"הדו"ח היומי" בערוץ 13.
בשנת 2020 שיחק בסדרה "זיגי" בתפקיד תום פרץ. באותה שנה שיחק בסדרה "שמשון הגיבור" בערוץ הילדים, ודיבב בסרט "חבורת חיות המחמד" את רונאלדו. כמו כן, התארח בתוכנית "דין ואנג'ל", בה התחרה מול איאן פינקוביץ.
בשנת 2021 שיחק בתפקיד מרכזי בעונה השנייה של "שבאבניקים", ודיבב בסרט "קרקס החיות" את מריו זוקיני. באותה שנה שיחק את אנטיוכוס במחזמר "המכבים" של רינת גבאי.
החל משנת 2022 הוא מגלם את דמותו של ציון קורקוס בסדרה הקומית "שנות ה-90", באותה שנה הוא השתתף בעונה השמינית של "רוקדים עם כוכבים" והודח 11, וישתתף בסדרה הדוקו ריאליטי "גולסטאר", ובמחזמר ״החבדניקים״ בתיאטרון הקאמרי. בספטמבר באותה שנה החל לגלם את אבי גולדה מסדרת הנוער "גולדה ומאיר".
חיים אישיים.
צברי נשוי לשחקנית והמדבבת סיון תם, והם מתגוררים ברחובות.
נורמאני קורדיי
נורמאני קורדיי המילטון
נורמאני (זמרת)
יחסי נפאל–שווייץ
יחסי נפאל–שווייץ הם היחסים הדיפלומטיים הרשמיים שבין הרפובליקה הפדרלית הדמוקרטית של נפאל לבין הקונפדרציה השווייצרית.
היסטוריה.
בין הרפובליקה הפדרלית הדמוקרטית של נפאל לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין הרפובליקה הפדרלית הדמוקרטית של נפאל לבין הקונפדרציה השווייצרית הם יחסים דיפלומטיים חמים וידידותיים המסבים לשווייץ כבוד.
מאז שנות החמישים של המאה העשרים בין שתי המדינות התקיימה שותפות קרובה במגזר ההתפתחות של נפאל. שווייץ ונפאל כוננו את יחסיהן הדיפלומטיים הרשמיים בשנת 1956.
לאחר לחצים מצד עמותות שווייצריות שפעלו בנפאל, שיתופי הפעולה למען האצת ההתפתחות של נפאל החלו באופן רשמי לאחר חתימה על הסכם דו-צדדי המכסה את תחום שיתוף הפעולה הטכנולוגי בין שתי המדינות. מאז שנת 1963 נפאל מהווה מדינה מועדפת של שווייץ לשיתוף פעולה להאצת ההתפתחות.
שווייץ תיקנה את התוכנית ההומניטרית שלה לנפאל בשנת 1996 לאחר התפתחות המאואיזם בנפאל ותמכה בחיפוש אחר פתרון פוליטי לסכסוך בין הממשלה למורדים. התוכנית השווייצרית התרכזה בממשל מקומי, בניית תשתיות, ניהול משאבי הטבע, פיתוח כישורים ומיומנויות שונות, הגירה, זכויות אדם ושוויון מגדרי. בשנת 1999 נפאל פתחה את הקונסוליה שלה בז'נבה, ושווייץ פתחה שגרירות בקטמנדו בשנת 2009.